
**Kriteriji vrednovanja**

**8. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.


Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu



Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu |
| STVARALAČKO IZRAŽAVANJE | usmeno, pisano, likovno, glazbeno,  digitalno i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom |
| KULTURA MEĐUSOBNOG KOMUNICIRANJA | izražavanje o stavovima i vrijednostima, ponašanje i marljivost tijekom procesa učenja i poučavanja |

Tijekom nastavne godine vjeroučitelji će sustavno provoditi formativno i sumativno vrednovanje.



**VREDNOVANJE**





**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom





**vrednovanje za učenje**

cilj je

unapređivanje i

planiranje budućega

učenja i poučavanja





**vrednovanje kao učenje**

aktivno uključivanje

učenika u proces


vrednovanja



**SUMATIVNO**

rezultira brojčanom

ocjenom



**vrednovanje naučenoga**

o

cjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |  |
| --- | --- |
|  | |
| **OŠ KV A.8.1.** Učenik u svjetlu vjere dublje upoznaje sebe kako bi izgrađivao svoju osobnost, prepoznao svoje talente te otkrio vlastiti životni poziv. | |
|  | |
| **dovoljan (2)** | Učenik prepoznaje iskustva zajedništva koja izgrađuju, daju sigurnost i pružaju osjećaj radosti i dobra.  Učenik prepoznaje svoje talente te otkriva vlastiti životni poziv. |
| **dobar (3)** | Učenik navodi vlastita iskustva zajedništva koja izgrađuju, daju sigurnost i pružaju osjećaj radosti i dobra.  Učenik u svijetu vjere prepoznaje temeljne izazove pred adolescencije i mladenaštva.  Učenik imenuje svoje talente te otkriva vlastiti životni poziv.  Učenik navodi u svjetlu vjere smisao spolnosti čovjeka i odgovoran odnos prema spolnosti.  Učenik prepoznaje brak i celibat kao različite oblike ostvarenja poziva kršćanskog života. |
| **vrlo dobar (4)** | Učenik analizira iskustva koja izgrađuju, daju sigurnost i pružaju osjećaj radosti i dobra.  Učenik u svjetlu vjere analizira temeljne izazove pred adolescencije i mladenaštva.  Učenik objašnjava u svjetlu vjere smisao spolnosti čovjeka i važnost odgovornog odnosa prema spolnosti.  Učenik navodi brak i celibat kao različite oblike ostvarenja poziva kršćanskog života.  Učenik analizira pozitivne i negativne strane digitalne tehnologije kako ona utječe na stvaranje prijateljstva i zajedništva među mladima. |
| **odličan (5)** | Učenik predlaže načine promicanja, vrijednosti prijateljstva, prihvaćanja i dobra u svoje okoline ili putem digitalne tehnologije, te se uključuje u aktivnosti kojima može doprinijeti njihovu ostvarivanju.  Učenik u svjetlu vjere obrazlaže smisao spolnosti, braka i celibata.  Učenik svojim talentima doprinosi promicanju vrijednosti prijateljstva, prihvaćanja i dobra. |
|  | |
|  | |
| **OŠ KV A.8.2.** Učenik analizira poruku biblijskih tekstova o stvaranju svijeta i čovjeka iz knjige postanka te prepoznaje kako Biblija tumačena kroz učiteljstvo Crkve predstavlja ključ za razumijevanje egzistencije vjernika. | |
|  | |
| **dovoljan (2)** | Učenik uz pomoć prepoznaje bibliju kao Božju objavljenu riječ.  Učenik uz pomoć prepoznaje znanstveni i književni biblijski govor u domaćinu stvaranje svijeta i čovjeka. |
| **dobar (3)** | Učenik prepričava središnje sadržaje odabranih biblijskih tekstova.  Učenik prepoznaje Bibliju kao objavljenu Božju riječ.  Učenik izražava stav poštovanja prema Bibliji kao Božjoj riječi.  Učenik u biblijskim tekstovima knjige postanka pronalazi i navodi odgovore na temeljna životna pitanja (zašto čovjek pati, uzorci sukoba među ljudima…).  Učenik prepoznaje znanstveni i književni biblijski govor u tumačenju stvaranja svijeta i čovjeka.  Učenik prepoznaje i navodi odnos znanosti i vjere u temi stvaranja svijeta i čovjeka. |
| **vrlo dobar (4)** | Učenik tumači slikoviti govor i navodi poruke biblijskih tekstova te ih povezuje s odgovorima na temeljna životna pitanja.  Učenik prepoznaje razlike u znanstvenom i književnom biblijskom govoru o stvaranju svijeta i čovjeka. |
| **odličan (5)** | Učenik objašnjava tvrdnju: Biblija je objavljena riječ Božja. Učenik tumači biblijske odgovore na temeljna životna pitanje i povezuje sa svojim životnim situacijama.  Učenik istražuje i analizira odnose znanosti i vjere u temi stvaranja svijeta i čovjeka. |
|  | |
|  | |
| **OŠ KV A.8.3.** Učenik istražuje različite načine čovjekova traganja za bogom te ga uspoređuje s vlastitom slikom o Bogu. | |
|  | |
| **dovoljan (2)** | Učenik prepoznaje važnost religije u ljudskom životu.  Učenik prepoznaje različite načine čovjekova traganja za bogom i različite oblike religioznosti. |
| **dobar (3)** | Učenik prepoznaje osobine čovjeka kao religioznog bića.  Učenik navodi nekoliko pitanja na koja religija daje odgovor.  Učenik navodi primjer istinskog i krivog oblika religioznosti.  Učenik prepoznaje posljedice krivih oblika religioznosti.  Učenik opisuje vlastitu sliku o Bogu i vlastitu religioznost. |
| **vrlo dobar (4)** | Učenik opisuje važnost religije u ljudskom životu (čovjek kao religiozno biće, religiozna pitanja).  Učenik objašnjava različite načine čovjekova traganja za Bogom i različite oblike religioznosti. |
| **odličan (5)** | Učenik obrazlaže važnost religije u ljudskom životu (čovjek kao religiozno biće, religiozna pitanja).  Učenik analizira različite načine čovjekova traganja za Bogom i različite oblike religioznosti.  Učenik analizira osobnu sliku o Bogu i vlastito shvaćanje religioznosti.  Učenik razlikuje oznake istinske religioznosti od krivih oblika religioznosti.  Učenik istražuje posljedice krivih oblika religioznosti. |
|  | |
|  | |
| **OŠ KV B.8.1.** Učenik pomoću biblijskih tekstova analizira objavu Trojedinoga Boga i objašnjava osnovne izričaje vjere u jednoga Boga kako ih je oblikovala prva Crkva radi izgradnje osobnog iskustva vjere. | |
|  | |
| **dovoljan (2)** | Učenik uz pomoć navodi temeljne istine vjere sadržane u Apostolskom vjerovanju.  Učenik uz pomoć biblijskih tekstova navodi izričaje vjere u jednoga Boga. |
| **dobar (3)** | Učenik povezuje i opisuje biblijske slike o Bogu s izričajima vjere u Oca i Sina i Duha Svetoga kako ih je oblikovala Crkva.  Učenik navodi cijelo apostolsko vjerovanje.  Učenik navodi temeljne istine vjere o Bogu. |
| **vrlo dobar (4)** | Učenik izdvaja bitna obilježja vjere u jednoga pravog Boga.  Učenik navodi iskustva vjere u odabranim biblijskim tekstovima i povezuje ih sa svojim iskustvom. |
| **odličan (5)** | Učenik analizira biblijske slike i izričaje vjere Crkve o otajstvu Presvetoga Trojstva.  Učenik analizira iskustva vjere u odabranim biblijskim tekstovima i povezuje ih sa svojim iskustvom. |
|  | |
|  | |
| **OŠ KV B.8.2.** Učenik tumači temeljne istine vjere o Isusu Kristu i njihov utjecaj na stavove u konkretnom životu. | |
|  | |
| **dovoljan (2)** | Učenik navodi osnovne biblijske izričaje vjere o Isusu Kristu koji je pravi Bog i pravi čovjek.  Učenik prepoznaje primjere vjere u Isusa Krista, u životu prve Crkve i Crkve danas. |
| **dobar (3)** | Učenik razlikuje i opisuje različite biblijske slike i izričaje vjere o Isusu Kristu koji je pravi Bog i pravi čovjek.  Učenik prepoznaje njegovu ulogu u otkupljenju i konačnom spasenju svih ljudi.  Učenik navodi temeljne istine vjere o Isusu Kristu. |
| **vrlo dobar (4)** | Učenik tumači, na temelju biblijskih tekstova, izričaje vjere o Isusu Kristu koji je pravi Bog i pravi čovjek.  Učenik prepoznaje povezanost vjere u Isusa Krista, vjere sa životom prve Crkve, Crkve danas i svojim životom. |
| **odličan (5)** | Učenik pronalazi primjere oživotvorenja vjere u Isusa Krista u životu prve Crkve i Crkve danas.  Učenik povezuje temeljne istine vjere o Isusu Kristu s vlastitim životnim situacijama i stavovima. |
|  | |
|  | |
| **OŠ KV B.8.3.** Učenik opisuje Božju prisutnost u životu čovjeka kroz sakramente potvrde, ženidbe i sv. reda te obrazlaže važnost njihovih sakramentalnih učinaka za kršćanski život. | |
|  | |
| **dovoljan (2)** | Učenik prepoznaje važnost sakramenata za kršćanski život.  Učenik prepoznaje Božju prisutnost u životu čovjeka kroz sakramente potvrde, ženidbe i svetog reda. |
| **dobar (3)** | Učenik navodi biblijske događaje u kojima se Duh Sveti objavljuje kao treća božanska osoba.  Učenik navodi i opisuje darove Duha Svetoga i njihovo značenje u osobnom životu i izgradnji zrele kršćanske vjere.  Učenik navodi značenje sakramenata ženidbe i svetog reda kao oblike kršćanskog života. |
| **vrlo dobar (4)** | Učenik opisuje važnost darova Duha Svetoga u vlastitom životu i vjeri.  Učenik objašnjava važnost sakramenata potvrde, ženidbe i sv. reda za kršćanski život te njihovo biblijsko utemeljenje.  Učenik prepoznaje vrednote kršćanskog braka i obitelji. |
| **odličan (5)** | Učenik obrazlaže smisao i biblijsko utemeljenje sakramenata potvrde, ženidbe i sv. reda te njihovu važnost za kršćanski život.  Učenik tumači i obrazlaže kršćanski pogled na vrednote braka i obitelji. |
|  | |
|  | |
| **OŠ KV C.8.1.** Učenik prepoznaje i analizira današnje predrasude prema ljudima te u svjetlu Isusova odnosa prema drugima prosuđuje vlastite stavove i ponašanja u svom okruženju. | |
|  | |
| **dovoljan (2)** | Učenik navodi na temelju biblijskih tekstova neka važnija obilježja Isusova ponašanja prema ljudima.  Učenik prepoznaje ponašanja i predrasude u svom životnom okruženju koje su u suprotnosti s Isusovim odnosom prema ljudima. |
| **dobar (3)** | Učenik na temelju biblijskih tekstova opisuje Isusov odnos prema različitim skupinama ljudi.  Učenik navodi ponašanja u skladu s kršćanskim vrednotama, suprotna predrasudama koje prevladavaju u njegovu okruženju. |
| **vrlo dobar (4)** | Učenik analizira i tumači na temelju biblijskih tekstova neka važnija obilježja Isusova ponašanja prema ljudima i u njihovu svjetlu analizira vlastite životne stavove i vladanje. |
| **odličan (5)** | Učenik obrazlaže na temelju biblijskih tekstova neka važnija obilježja Isusova ponašanja prema ljudima.  Učenik prosuđuje vlastita ponašanja i stavove te ponašanje i stavove u svojoj sredini u svjetlu Isusovog primjera.  Učenik predlaže načine djelovanja i uključuje se u aktivnosti kojima može doprinijeti rješavanju problema iz svoje okoline. |
|  | |
|  | |
| **OŠ KV C.8.2.** Učenik tumači značenje i vrijednost rada za ljudski život te istražuje i predlaže različite oblike suodgovornog angažmana za pravedan i miran suživot u društvu. | |
|  | |
| **dovoljan (2)** | Učenik prepoznaje kršćansko shvaćanje rada u kontekstu dostojanstva ljudske osobe.  Učenik prepoznaje važnost i oblike kvalitetnog provođenja slobodnog vremena. |
| **dobar (3)** | Učenik prepoznaje poziv i potrebu čovjeka na rad.  Učenik navodi primjere kako se može ostvariti suodgovornost sve za pravedan i miran suživot u društvu.  Učenik navodi načine kvalitetnog provođenja slobodnog vremena. |
| **vrlo dobar (4)** | Učenik u kontekstu kršćanskog shvaćanja rada uočava suvremene nepravde.  Učenik istražuje važnost i oblike kvalitetnog provođenja slobodnog vremena. |
| **odličan (5)** | Učenik tumači kršćansko shvaćanje rada u kontekstu dostojanstva ljudske osobe i važnost kvalitetnog provođenja slobodnog vremena.  Učenik predlaže načine kršćanskog djelovanja u svjetlu društvenog nauka crkve i uključuje se u aktivnosti kojima može doprinijeti ostvarivanju navedenih vrednota ili surađuje s drugim učenicima u provedbi aktivnosti/projekta. |
|  | |
|  | |
| **OŠ KV C.8.3.** Učenik uspoređuje shvaćanje patnje i zla u kršćanstvu i drugim religijama i svjetonazorima te povezuje sa slikom o čovjeku u suvremenom društvu. | |
|  | |
| **dovoljan (2)** | Učenik prepoznaje kršćansko shvaćanje zla, patnje, grijeha i posljedica grijeha i dostojanstva čovjeka. |
| **dobar (3)** | Učini popisuje shvaćanje zla i patnje na temelju biblijskih tekstova, različitih svjetonazora i religijskih pogleda. |
| **vrlo dobar (4)** | Učenik objašnjava kršćansko shvaćanje zla, patnje, grijeha i posljedica grijeha, dostojanstva čovjeka, važnosti čovjekove slobode i odgovornosti na temelju biblijskih tekstova i uspoređuje s drugim religijama i svjetonazorima. |
| **odličan (5)** | Učenik uočava povezanost različitih interpretacija shvaćanja zla, patnje, grijeha i posljedica grijeha, dostojanstva čovjeka, važnosti čovjekove slobode i odgovornosti i ponašanja čovjeka u suvremenom društvu. |
|  | |
|  | |
| **OŠ KV D.8.1.** Učenik istražuje i navodi događaje u kojima se očituje djelovanje Duha Svetoga u Crkvi kroz povijest i danas i u svom životu. | |
|  | |
| **dovoljan (2)** | Učenik na temelju novozavjetnih tekstova prepoznaje primjere djelovanja Duha Svetoga u Crkvi.  Učenik imenuje nekoliko svetaca i uz pomoć navodi u čemu nam oni mogu biti uzor.  Učenik uz pomoć navodi primjer što znači djelovati po Duhu Svetome u svom životu. |
| **dobar (3)** | Učenik prepričava novozavjetni tekst o djelovanju Duha Svetoga u prvoj Crkvi.  Učenik imenuje nekoliko svetaca prepoznaje u čemu nam mogu biti uzor.  Učenik navodi primjer što znači djelovati po Duhu Svetome u svom životu. |
| **vrlo dobar (4)** | Učenik objašnjava primjere djelovanja Duha Svetoga u prvoj Crkvi.  Učenik iz života i djelovanja odabranih blaženika i svetaca izdvaja u čemu prepoznaje djelovanje Duha Svetoga u kontekstu svoga vremena i zašto oni mogu biti uzor nama danas.  Učenik prepoznaje konkretne primjere djelovanja Duha Svetoga u suvremenoj Crkvi i razlikuje božansko i ljudsko u negativnim pojavama unutar Crkve. |
| **odličan (5)** | Učenik na temelju novozavjetnih tekstova tumači djelovanje Duha Svetoga u Crkvi.  Učenik samostalno istražuje život nekog sveca i navodi u čemu može biti uzor.  Učenik navodi u čemu uočava djelovanje Duha Svetoga u životu svetaca, u životu Crkve i svome životu.  Učenik predlaže načine i uključuje se u aktivnosti kojima primjenjuje navedene vrednote u svom životu i zajednici. |
|  | |
|  | |
| **OŠ KV D.8.2.** Učenik objašnjava i vrednuje utjecaj kršćanstva, osobito Katoličke Crkve na hrvatsko društvo, na hrvatsku kulturu, tradiciju, umjetnost, književnost i znanost. | |
|  | |
| **dovoljan (2)** | Učenik imenuje najzaslužnije pojedince i događaje u Crkvi koji su doprinijeli unapređenju hrvatskog društva, kulture, tradicije, umjetnosti, književnosti i znanosti. |
| **dobar (3)** | Učenik jednostavno opisuje osnovne pojmove i utjecaje Crkve na hrvatsko društvo, kulturu i tradiciju. |
| **vrlo dobar (4)** | Učenik opisuje utjecaj kršćanstva, pojedinaca, predstavnika Katoličke Crkve u hrvatskom narodu.  Učenik navodi biblijske motive u primjerima iz književnosti, umjetnosti, arhitekture.  Učenik opisuje oblike stradanja Crkve u Hrvata za vrijeme totalitarističkih sustava. |
| **odličan (5)** | Učenik objašnjava i vrednuje utjecaj kršćanstva i pojedinaca predstavnika Katoličke Crkve u hrvatskom narodu.  Učenik objašnjava prožetost suvremene kulture biblijskim motivima. |
|  | |
| **OŠ KV D.8.3.** Učenik analizira utjecaj religija, ali i različitih religioznih pokreta na današnjem suvremenom društvu. | |
|  | |
| **dovoljan (2)** | Učenik prepoznaje elemente religija, novih religioznih pokreta na konkretnim primjerima. |
| **dobar (3)** | Učenik navodi temeljne utjecaje i pojmove drugih religija/religioznih pokreta na konkretnom primjeru. |
| **vrlo dobar (4)** | Učenik opisuje odabrane utjecaje na konkretnom primjeru i povezuje s religijama i religioznim pokretima.  Učenika izražava stav poštovanja prema drugim religijama. |
| **odličan (5)** | Učenik analizira utjecaje religija i religioznih pokreta na poznatim primjerima i samostalno navodi nove primjere.  Učenik izražava stav poštovanja prema drugim religijama. |
|  | |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju.  Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje.  Potrebno je stalno ohrabrenje, poticaj i pomoć u komunikaciji s raznovrsnim medijima. |
| **dobar (3)** | Učenik treba dodatni poticaj i ohrabrenje u radu.  Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima.  Djelomično posjeduje osjetljivost za transcendentno.  Potrebno je jače zalaganje u različitim oblicima stvaralačkog izražavanja.  Povremeno i s djelomičnom pažnjom uključuje se u interpretaciju biblijskih tekstova i simbolike.  Samo ponekad i uz poticaj izražava vlastite stavove i mišljenja. |
| **vrlo dobar (4)** | Uz mali poticaj učenik postiže bolje rezultate.  Trudi se postići što bolje rezultate i vrlo je uporan.  Samostalan i korektan u različitim oblicima stvaralaštva.  Aktivno sudjeluje u različitim aktivnostima i oblicima stvaralačkog izražavanja. |
| **odličan (5)** | Učenik je vrlo uspješan u scenskom prikazu biblijskih tekstova.  Učenik je vrlo uspješan u komuniciranju s raznovrsnim medijima.  Učenik posjeduje osjetljivost i otvorenost za transcendentno.  Učenik ima posebne sposobnosti za glazbeni izričaj.  Učenik je uspješan i kreativan u simboličkom izražavanju.  Učenik ima izrazite sposobnosti za likovno izražavanje.  Učenik je kreativan i komunikativan.  Kod učenika je prisutna sposobnost zamišljanja, asociranja i logičkog povezivanja sadržaja u usmenom izražavanju. |

U ocjenu Stvaralačkog izražavanja ulazi i vrednovanje pomoću rubrika – plakat, pisani tekst, videozapis, istraživanje, usmenog izlaganja i prezentacije, umne mape…

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima.  Teško uspostavlja pozitivnu verbalnu i neverbalnu komunikaciju s učiteljicom i ostalim učenicima.  Ponekad ulazi u sukobe i često ih rješava na negativan način. |
| **dobar (3)** | Učenik je nesklon izricanju vlastitih mišljenja i stavova.  Učenika treba poticati na pozitivnu, verbalnu i neverbalnu komunikaciju.  Kod učenika treba razvijati pozitivan odnos prema radu i zalaganju na vjeronaučnom susretu.  Potrebno je raditi na kulturi slušanja i nenasilnog rješavanja sukoba. |
| **vrlo dobar (4)** | Učenik svoje mišljenje izražava korektno.  Ponekad treba poticaj za suradnju, razgovor i razumijevanje drugih.  Učenik rado pomaže drugima.  Učenik ima korektan odnos prema sudionicima nastavnog procesa.  Učenik vrlo lijepo surađuje s učiteljicom i učenicima. |
| **odličan (5)** | Aktivno sluša ima razvijene vlastite stavove i predodžbe. Tolerantan je i poštuje različita mišljenja.  Uzornim ponašanjem vrlo pozitivno djeluje na ostale učenike.  Učenik je otvoren za suradnju, razgovor i razumijevanje.  Rado i s ljubavlju pomaže drugima.  Kod učenika je izražena spremnost življenja po vjeri.  Svoje mišljenje izražava korektno i s poštovanjem prema drugima.  Učenik uvažava druge i prihvaća njihove ideje. |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.